CELEX: 62012TN0552
Language: lt
Date: 2012-12-21 00:00:00
Title: Byla T-552/12: 2012 m. gruodžio 21 d. pareikštas ieškinys byloje North Drilling prieš Tarybą

16.2.2013   
            
            
               LT
            
            
               Europos Sąjungos oficialusis leidinys
            
            
               C 46/22
            
         2012 m. gruodžio 21 d. pareikštas ieškinys byloje North Drilling prieš Tarybą
   
   (Byla T-552/12)
   2013/C 46/39
   Proceso kalba: ispanų
   
      Šalys
   
   
      Ieškovė: North Drilling Co. (Teheranas, Iranas), atstovaujama advokatų J. Viñals Camallonga, L. Barriola Urruticoechea ir J. Iriarte Ángel
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. spalio 15 d. Tarybos sprendimo 2012/635/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, 2 straipsnį tiek, kiek jis su ja susijęs, ir tiek; kiek jis susijęs su jos pašalinimu iš priedo;
            
         
               —
            
            
               panaikinti 2012 m. spalio 15 d. Tarybos įgyvendinimo reglamento (ES) Nr. 945/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui, 1 straipsnį tiek, kiek jis su ja susijęs, ir tiek, kiek jis susijęs su jos pašalinimu iš priedo, ir
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šešiais pagrindais.
   
               1.
            
            
               Pirmasis ieškinio pagrindas, grindžiamas akivaizdžia klaida
               
                           —
                        
                        
                           Pirmasis ieškinio pagrindas grindžiamas akivaizdžia faktinių aplinkybių, dėl kurių priimtos ginčijamos nuostatos, vertinimo klaida tiek, kiek jos yra faktiškai nepagrįstos ir neįrodytos.
                        
                     
         
               2.
            
            
               Antrasis ieškinio pagrindas, grindžiamas pareigos motyvuoti nepaisymu
               
                           —
                        
                        
                           Antrasis ieškinio pagrindas grindžiamas pareigos motyvuoti nepaisymu tiek, kiek ginčijamos nuostatos dėl North Drilling Co. (NDC) motyvuotos klaidingai, o motyvai nepagrįsti, bendro pobūdžio ir stereotipiniai.
                        
                     
         
               3.
            
            
               Trečiasis ieškinio pagrindas, grindžiamas teisės į veiksmingą teisminę gynybą pažeidimu
               
                           —
                        
                        
                           Trečiasis ieškinio pagrindas grindžiamas teisės į veiksmingą teisminę gynybą pažeidimu, kiek tai susiję su teisės aktų motyvavimu, pateikto motyvo neįrodymu ir teisėmis į gynybą ir nuosavybę, nes nepaisyta pareigos motyvuoti, kuri turi įtakos ir kitoms teisėms.
                        
                     
         
               4.
            
            
               Ketvirtasis ieškinio pagrindas, grindžiamas nuosavybės teisės pažeidimu
               
                           —
                        
                        
                           Ketvirtasis ieškinio pagrindas grindžiamas nuosavybės teisės pažeidimu tiek, kiek ji buvo apribota be realaus pateisinimo.
                        
                     
         
               5.
            
            
               Penktasis ieškinio pagrindas, grindžiamas vienodo požiūrio principo pažeidimu
               
                           —
                        
                        
                           Penktasis ieškinio pagrindas grindžiamas vienodo vertinimo principo pažeidimu tiek, kiek be priežasties buvo pažeista ieškovės santykinė padėtis.
                        
                     
         
               6.
            
            
               Šeštasis ieškinio pagrindas, grindžiamas piktnaudžiavimu įgaliojimais
               
                           —
                        
                        
                           Šeštasis ieškinio pagrindas grindžiamas piktnaudžiavimu įgaliojimais tiek, kiek yra objektyvių, tikslių ir nuoseklių įrodymų, kurie leidžia teigti, kad sankcija buvo priimta dėl kitų nei Tarybos nurodytieji tikslų.